காட்டிய உயிர்கள் எல்லாம் அருந்தின; களித்த போலாம்; பூட்டிய கைகளால், அப் புள்ளினுக்கு அரசை, 'கொள்க' என்று, ஊட்டிய நல் நீர் ஐயன் உண்ட நீர் ஒத்தது அன்றே! 137 பல் வகைத் துறையும், வேதப் பலிக் கடன் பலவும், முற்றி, வெல் வகைக் குமரன் நின்ற வேலையின், வேலை சார்ந்தான் - தொல் வகைக் குலத்தின் வந்தான் துன்பத்தால், புனலும் தோய்ந்து, செல் வகைக்கு உரிய எல்லாம் செய்குவான் என்ன, வெய்யோன். 138 மிகைப் பாடல்கள்